Eric_Cantona
= "Manchester Yunayted"
Ushbu voqeadan soʻng Cantonaning diskvalifikatsiyasi tugagach Angliyani tark etishi haqida koʻp gapirildi.Ammo Aleks Fergyuson uni jamoada qolishga koʻndirgan.Yangi mavsum boshida „Yunayted“ bir qancha asosiy futbolchilarni sotib, ularning oʻrniga yoshlar jamoasi futbolchilarini qoʻydi.Shuning uchun ham juda kam odam „Manchester Yunayted“ni chempionlik uchun haqiqiy daʼvogar sifatida koʻrdi.1995-yil 1-oktabrda "Liverpul" ga qarshi diskvalifikatsiya qilinganidan keyin Cantonaning birinchi o‘yiniga katta eʼtibor qaratildi.Uchrashuv boshlanganidan 2 daqiqa oʻtar-oʻtmas Cantona Nikki Batt ga golli uzatmani amalga oshirdi va keyin Rayan Giggzni yiqitishgan uchun belgilangan penaltidan gol urdi.Sakkiz oy oʻyin amaliyotisiz Ericning ahvoliga taʼsir qildi va u faqat Rojdestvo arafasida yaxshi formaga tushdi.Uning gollari „Yunayted“ga chempionlik poygasiga qaytishga yordam berdi, garchi 1995-yilning yanvarida jamoa peshqadam "Nyukasl" dan 12 ochko ortda qolgan edi.Bir qator 1:0 hisobidagi gʻalabalari seriyasida Cantona gʻalaba gollarini urdi va liga chempionligi uchun kurashda hal qiluvchi ahamiyatga ega boʻlgan „Riversayd“ stadionida „Middlsbro“ ustidan 3:0 hal qiluvchi gʻalaba qozondi (ushbu oʻyindagi birinchi gol Kantona tomonidan kiritildi).Angliya kubogi finali da „Liverpul“ga qarshi o‘yinda Eric g‘alaba to‘pini kiritdi. Uchrashuv tugashiga 5 daqiqa qolganida chap qanotdan burchak toʻpidan soʻng „Liverpul“ darvozaboni Devid Jeyms mushtlari bilan toʻpni maydonga urib, chiqishni amalga oshirdi.To‘p jarima chizig‘iga uchib ketadi u yerda Cantona uni kutib turgan to‘pni „parashyut“ bilan darvozaga yo‘lladi. Yunayted gʻalaba qozondi va fransiyalik hujumchi Angliya kubogini sardor sifatida koʻtargan birinchi chet ellik futbolchiga aylandi.Cantona oʻzining ajoyib oʻyini bilan oʻtgan yilgi janjal uchun oʻzini oqladi va oʻyin tugaganidan keyin oʻtkazilgan matbuot anjumanida u shunday dedi: „ Bilasizmi, hayot shunday.Uning koʻtarilishlari va tushishlari bor .“ „Manchester Yunayted“ ikki marta dubl (chempionlik va Angliya kubogi)ni qoʻlga kiritgan birinchi ingliz klubi boʻldi. Cantona „Manchester Yunayted“ni tobora koʻproq gʻalabalarga olib keldi va oʻz namunasi bilan yosh futbolchilarni ilhomlantirdi.Rayan Giggz,Devid Bekxem, Pol Skoulz va Gari Nevill shular jumlasidandir."Yunayted" 1996/97-yillarda liga chempionligini himoya qildi va Cantona „Yunayted“dagi besh yillik faoliyati davomida toʻrt marta chempion boʻldi (yoki Olimpik va Lids bilan qoʻlga kiritilgan unvonlarni hisoblasangiz, yetti yil ichida olti marta)Faqatgina 1995-yilda u chetlatishlar tufayli mavsumni deyarli oʻtkazib yubordi.1996/97-yilgi mavsum oxirida,Manchesterning Yevropa Chempionlar ligasi yarim finalida Dortmundning „Borussiya“siga magʻlub boʻlganidan soʻng 30 yoshli Cantona futbolchilik faoliyatini yakunlayotganini eʼlon qildi. Bu xabar „Yunayted“ muxlislarini hayratda qoldirdi.Ular uchun Eric tirik afsonaga aylangandi.Fransiyalik futbolchining „Manchester Yunayted“dagi so‘nggi rasmiy o‘yini 1997-yil 11-may kuni „Vest Xem“ga qarshi o‘tkazilgan. Besh kundan soʻng 16-may kuni Cantona xayrlashuv oʻyinini oʻtkazdi."Hayfild Roud"da Devid Busst sharafiga „Koventri Siti“ bilan oʻrtoqlik oʻyini oʻtkazdi.O‘yin 2:2 hisobida yakunlandi.Eric „Yunayted“ning ikkala golini ham kiritdi. Umuman olganda Cantona faoliyati davomida klublarda 82 ta gol urgan, shundan 65 tasini Premer-ligada,10 tasini Angliya kubogi da va 5 tasini Yevropa Chempionlar ligasida.